Document ID: 31995D0018

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1995 για την έγκριση τροποποίησης του προγράμματος ποικιλιακής αναδιαρθρώσεως για το λυκίσκο που υποβλήθηκε από την Ομοσπονδιακή Δημοκρατία της Γερμανίας βάσει του κανονισμού (ΕΟΚ) αριθ. 2997/87 του Συμβουλίου (Το κείμενο στη γερμανική γλώσσα είναι το μόνο αυθεντικό) (95/18/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για την πρόβλεψη ειδικών μέτρων σε ορισμένες περιοχές παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 της Επιτροπής (2), και ιδίως το άρθρο 2 παράγραφος 5,
τον κανονισμό (ΕΟΚ) αριθ. 3889/87 της Επιτροπής της 22ας Δεκεμβρίου 1987 περί λεπτομερειών εφαρμογής των ειδικών μέτρων για ορισμένες περιοχές παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 718/93 (4), και ιδίως το άρθρο 3,
Εκτιμώντας:
ότι, σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87, η Ομοσπονδιακή Δημοκρατία της Γερμανίας διαβίβασε στην Επιτροπή, στις 28 Μαρτίου 1988, ένα πρόγραμμα ποικιλιακής αναδιαρθρώσεως για τον τομέα του λυκίσκου 7 ότι το πρόγραμμα αυτό, όπως τροποποιήθηκε στις 3 Ιουλίου 1989, εγκρίθηκε με την απόφαση 89/482/ΕΟΚ της Επιτροπής (5) 7
ότι, στις 22 Δεκεμβρίου 1989, η Ομοσπονδιακή Δημοκρατία της Γερμανίας διαβίβασε στην Επιτροπή τροποποιήσεις του προγράμματος αυτού που εγκρίθηκαν - μετά από νέες τροποποιήσεις που αποφασίστηκαν στις 4 Μαΐου 1990 - με την απόφαση 90/341/ΕΟΚ (6) 7
ότι η Ομοσπονδιακή Δημοκρατία της Γερμανίας διαβίβασε στην Επιτροπή, στις 8 Ιανουαρίου 1993, και στις 20 Οκτωβρίου 1993, τις τροποποιήσεις του προγράμματος αυτού, που εγκρίθηκαν με τις σχετικές αποφάσεις 93/220/ΕΟΚ (7) και 93/675/ΕΟΚ (8) 7
ότι η Ομοσπονδιακή Δημοκρατία της Γερμανίας διαβίβασε στην Επιτροπή, στις 2 Νοεμβρίου 1994, νέες τροποποιήσεις του προγράμματος αυτού 7
ότι οι προταθείσες τροποποιήσεις αφορούν αποκλειστικώς την εισαγωγή ανεπαίσθητων μεταβολών στο φάσμα των ποικιλιών προς τις οποίες έγινε η αναδιάρθρωση στην περιοχή του Elbe-Saale 7
ότι αυτό το πρόγραμμα, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 7
ότι το πρόγραμμα που υποβλήθηκε από την Ομοσπονδιακή Δημοκρατία της Γερμανίας δεν προβλέπει χρηματοδοτική συνεισφορά που θα επιβαρύνει τον εθνικό προϋπολογισμό 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος ποικιλιακής αναδιαρθρώσεως για τον τομέα του λυκίσκου που υποβλήθηκε βάσει του κανονισμού (ΕΟΚ) αριθ. 2997/87 από την Ομοσπονδιακή Δημοκρατία της Γερμανίας στις 2 Νοεμβρίου 1994. Τα βασικά στοιχεία του προγράμματος αυτού περιλαμβάνονται στο παράρτημα.
Άρθρο 2
Η Ομοσπονδιακή Δημοκρατία της Γερμανίας ενημερώνει την Επιτροπή κάθε εξάμηνο για την εξέλιξη του προγράμματος.
Άρθρο 3
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 2 Φεβρουαρίου 1995.

Labels: 17
19
6
12
18